El mateix que et fa diferent
és el que et fa especial.
Necessito que tinguis esperança,
esperança en què tots podeu ser herois.
El que em defineix no és
qui soc a sota la roba, sinó el que faig.
Sota la màscara hi ha més que carn.
Sota la màscara, hi ha una idea.
I les idees estan fetes a prova de bales.
Del paper als píxels,
DC Comics ha incubat idees noves durant més de 80 anys.
Cada generació de creadors aporta el seu punt de vista propi
i la seva visió particular dels personatges emblemàtics de DC.
Ens preguntem com podem captar l'essència d'aquest personatge,
el cor d'aquest personatge,
i alhora representar-lo d'una manera que reflecteixi el món en què vivim avui.
No naixem ni bons ni dolents.
Les eleccions que fem defineixen el nostre destí.
El que està canviant no és només la mitologia,
sinó com s'expliquen les històries i qui les explica.
Quines ganes de veure-us allà fora!
Mai he vist tantes dones
boniques i fortes.
Això serà històric.
Els personatges de DC tenen astúcia.
I m'encanta l'astúcia.
El món necessita històries que ens mostrin qui som
i donin forma a qui volem ser.
¿Però l'univers DC, en constant expansió,
explotarà els seus personatges emblemàtics
fins al límit?
Ara mateix, DC es troba en una cruïlla.
Estem intentant construir el futur
sense perjudicar el passat.
SUPERPOWERED: LA HISTÒRIA DE DC
Els còmics ens donen una idea del que és possible,
del millor de la nostra naturalesa.
COFUNDADOR
Ens donen una idea del futur.
Si, per a molta gent, els còmics representen el futur i les aspiracions,
i els negres queden fora d'això,
vol dir que no formem part del futur
ni de les aspiracions de ningú.
Volíem formar part d'això.
Em vaig adonar que l'única manera era fent-ho nosaltres mateixos.
MALCOLM X UN FILM DE SPIKE LEE
Als anys 90, hi havia molta consciència negra
i reivindicació de la cultura negra.
Això va crear un ambient a la societat,
al món,
que no s'estava reflectint als còmics.
La idea era aconseguir un grup de creadors negres,
crear alguns personatges,
com no s'havien vist mai als còmics, i explicar
les nostres històries.
Però havia de passar pel filtre de la nostra experiència.
L'artista veterà Denys Cowan,
juntament amb Dwayne McDuffie, Derek Dingle i Michael Davis
van crear Milestone Media el 1991.
LA CREACIÓ DE MILESTONE MEDIA INC
Tot i que no els faltaven idees,
necessitaven un inversor i un distribuïdor.
En aquell moment, DC representava per a nosaltres un soci potencial
amb persones que segurament estarien més obertes al que volíem fer.
Per això vam acudir a DC.
CÒMICS MULTIÈTNICS
DC COMICS CONTRA EL RACISME
I és molt poc habitual
que l'empresa més antiga i de propietat corporativa...
EDITOR
...d'un sector sigui la disruptora, la innovadora. I nosaltres ho érem.
EL BIG-BANG ERA NOMÉS EL PRINCIPI...
Amb el suport de DC,
Milestone es va proposar convertir-se en la primera empresa de còmics d'èxit
propietat de creadors negres.
Els seus personatges van transformar els arquetips de superherois.
En lloc d'un ésser estrany d'un altre planeta
que arriba a la Terra i els Kent el troben,
teníem un ésser estrany d'un altre planeta que aterrava i el trobaven els esclaus.
Tenim escriptors i artistes afroamericans
creant personatges i parlant de les seves vides, comunicant...
COFUNDADOR
...coses molt personal d'ells mateixos a través dels superherois.
Mai ens hem proposat abordar problemes.
Ens hem proposat explicar grans històries.
Hi havia molts temes
sobre violència policial i desigualtat racial.
Ningú n'estava parlant, d'això. I tots ho estàvem patint.
Hi havia tot un ventall de personatges, un ventall d'identitats.
La diversitat dins de la diversitat era molt poderosa.
Sempre amb l'objectiu d'entretenir,
però sense por d'enfrontar-se als conflictes i ser real.
Quan era jove,
poques vegades veia personatges com jo
als còmics que llegia.
I quan apareixien,
gairebé sempre eren vilans o secundaris còmics.
ESCRIPTOR
Mai eren l'heroi, gairebé mai.
Jo comprava tots els còmics de Milestone.
Tenia la sensació que qualsevol podria ser un heroi.
En la seva batalla cara a cara contra els superherois llegendaris,
els personatges de Milestone es van mantenir ferms.
Però els creadors havien de lidiar amb la resistència d'un món de blancs.
Ens trobàvem amb els executius de DC
i la gent de màrqueting i vendes deia
que no podien vendre còmics de negres.
Havíem de lidiar amb això tota l'estona.
Les persones que ens havien d'ajudar a moure el producte
eren les mateixes que no creien que el producte valgués la pena.
L'equip de Milestone va treballar més
del que qualsevol ésser humà hauria de treballar mai.
Van treballar amb passió, amb dedicació.
Milestone va fer coses que van canviar el que eren els còmics
i així van arribar a persones a qui no havíem arribat abans.
A mesura que els personatges nous atreien seguidors als còmics,
Batman de Tim Burton va tornar a la pantalla gran.
Michael Keaton es va posar la màscara i la capa de nou
i hi havia una Michelle Pfeiffer felina.
Sóc Catwoman.
Escolta'm rugir.
Inspirat pel desig creixent per l'enigmàtic Heroi Emmascarat,
Bruce Timm va dissenyar i crear una sèrie d'animació totalment nova.
Va imaginar un Gotham fosc i tètric,
diferent de tot el que s'emetia els dissabtes al matí.
Som petits
Som dibuixos
Tots estem una mica bojos
Els dibuixos de dissabte al matí, en aquell moment, eren...
Bé, eren dibuixos animats. Recordeu que són dibuixos.
Ja sabeu que no se'ls pot picar gaire fort.
I no poden fer por.
Han de riure i coses així.
Per nosaltres no.
Hi havia una idea que es compartia de dalt a baix:
"Feu el Batman que voleu fer".
Sabíem el que no volíem.
No volíem que el programa s'assemblés...
CAPITÀ PLANETA I ELS PLANETARIS
...als altres programes d'aventures.
Volíem que el programa fos atractiu per als nens
perquè sabíem que eren el nostre públic principal.
PRODUCTOR EXECUTIU
Però també volíem un programa miressin els adults.
BANC
Vaig veure el dibuix d'en Bruce,
els guions gràfics, i l'animació,
i després la música de Shirley Walker
i les veus...
Va ser un somni fet realitat.
Als nens els va agradar.
Als adults els va agradar.
Als fans del còmic, també.
Va ser un d'aquells pocs moments en què treballes amb un equip
i tothom l'encerta a la primera.
El programa va comptar amb els vilans clàssics de Batman,
però també va introduir un comodí a Gotham...
Harley Quinn. Encantada de coneixe't.
Harley Quinn, la companya del Joker.
Harley Quinn va tenir un començament molt modest.
Estava escrivint l'episodi "El favor del Joker".
I vaig pensar: "El Joker ha de tenir alguns sequaços.
"I potser un parell de sicaris i potser una noia."
I no vaig pensar res més.
Molt bé!
Quan estava creant el personatge,
vaig pensar: "I si fa bromes
i fa riure i el Joker no?"
És increïble el que pots trobar a les guanteres.
Quan crees aquests personatges, sigui quina sigui la teva funció,
ets com un nen jugant al parc amb joguines de tothom.
Tot i que he creat el personatge,
només hi puc jugar un breu període de temps.
Vull que quan la gent de Gotham senti el nom de Harley Quinn,
es pixin a sobre.
En vull un tastet.
Vols un tast de...
Això no és per a nens.
Som-hi. Passem l'escena una vegada.
Ets enmig d'un tiroteig.
M'encanta la ciència.
Ho pots fer més sincer?
M'encanta la ciència.
És una sèrie molt per a adults.
ACTRIU
No recomanaria que els nens la veiessin.
Si vols una sèrie per a adults, vols la Harley Quinn.
No creus que sóc caòtica, boja i sempre creo problemes?
No pot ser més nerviosa.
A l'estudi, la major part del temps estic cridant i maleint.
És molt terapèutic per a mi.
Que et...! Estic reflexionant!
Gràcies.
Tot i ser una psicòtica, té els peus a terra.
I té cura del seu equip.
-En aquesta escena... -Sí.
Li estàs demanant que t'entengui
-i que et cregui. -Sí.
T'estimo, Ive.
Va sobre el seu creixement com a adulta i com a dona
i com algú que controla el seu propi destí
perquè ha depès del Joker durant molt de temps.
Hi ha molt d'empoderament femení.
Estranyament, és un bon exemple.
No hauria de matar gent,
però és un bon exemple perquè vol sortir-se'n per si mateixa.
Em vols matar ara?
No, vull que estiguis viu
perquè et pugui veure la cara quan estigui dirigint aquesta ciutat.
Abans del gran èxit de DC fent evolucionar els seus personatges...
...l'empresa va ensopegar a finals dels 90.
BATMAN I ROBIN
L'home de gel ha arribat!
En pantalla, els superherois es van convertir en una paròdia.
Les vendes de còmics es van estancar després que els inversors desapareguessin.
SUPERMAN, ELS FANS AFRONTEN EL CANVI
I Milestone Media va tancar després de només quatre anys...
DOL PER MILESTONE
...i la seva desaparició quedà relegada a una nota al peu.
LA CRISI D'IDENTITAT DE L'HOME D'ACER
Davant de la crisi d'identitat de la mitjana edat,
DC va intentar contractar l'artista més popular del sector.
Primer es van fixar en l'artista estrella Jim Lee
i la seva empresa WildStorm.
Vaig entrar el 1998.
DIRECTOR CREATIU
Quan van comprar WildStorm.
Una de les raons per les quals vaig vendre l'empresa
va ser per poder delegar les funcions empresarials
a la gent que treballava a DC.
I això em permetria tornar i dibuixar i crear còmics,
que és la raó per la qual vaig entrar al negoci.
L'arribada de Jim Lee a DC,
després de la seva feina a Marvel i de fundar Image Comics...
EDITOR EN CAP
...va ser tan transcendental
com Jack Kirby canviant Marvel per DC a principis dels anys 70.
Ell va redefinir la narració del còmic
per a tota una generació.
Ningú hauria esperat que acabés a DC,
i no només a DC,
sinó dirigint el futur de l'empresa.
A la fi del segle,
el dibuix dinàmic i detallat de Jim Lee va revitalitzar la imatge de DC
i va definir la seva llista de personatges per al segle XXI.
Com a creatius,
expliquem les històries perquè ens encanten els personatges
i ens encanta explicar històries.
Però també sabem que explicar històries és una bona manera
d'afrontar les nostres pròpies ansietats i pors personals.
Sens dubte, durant períodes de crisi,
això s'ha demostrat una vegada i una altra.
Treballava en un còmic de Wonder woman
on el Joker havia pres el control de l'Air Force One
i l'havia estavellat a Times Square.
ESCRIPTOR/ARTISTA
Quan el còmic era a impremta, es van produir l'11S.
El vam haver de retirar ràpidament.
Vam haver de modificar la història.
Wonder woman va salvar Times Square.
Però el més important és que al final hi havia una gran lluita
entre Superman i Wonder woman.
I va acabar en una pàgina...
on Superman s'enfonsava en els braços de Wonder woman
mentre reflexionava sobre la gent que no podia salvar.
I ella el consolava
i li deia que se'n sortirien.
Recordo tenir una gran baralla amb l'editor en cap per això.
Ell creia Superman havia de ser heroic i poderós
i que això era el que necessitava el país.
I vaig intentar explicar-li
que aquest moment no li llevaria res a Superman.
I, a més, també era un moment per Wonder woman.
Això és el que ella fa.
Fins avui...
M'alegro d'haver lluitat per això.
I crec que la decisió de DC de mantenir-ho va ser la correcta.
Quan el país va ser víctima d'un atac terrorista,
els superherois van donar pas als herois de la vida real,
ciutadans corrents que ho van arriscar tot
per tornar a la gent la fe en la humanitat.
EQUIP 18, BOMBERS DE NOVA YORK
La majoria de les empreses de còmics volien fer alguna cosa
per les víctimes i els serveis d'emergència.
11S 11 DE SETEMBRE DE 2001
DC va decidir que faríem un còmic.
La portada és un homenatge a una portada clàssica de DC,
The Big All-American Comic Book,
una les primeres recopilacions anuals de còmics.
Vam aconseguir reunir
centenars de milers de dòlars per la causa
i fer històries que tenen un poder real i un cert impacte.
ELS EUA EN ESTAT DE SETGE
Com més complex es fa el nostre món
i tant si és una força externa o un conflicte intern...
PRODUCTOR EXECUTIU
...al que ens enfrontem, més confiem en aquests personatges.
Són les històries perfectes per
qüestionar coses i reflexionar-hi,
però també ens recorden que,
al final del dia, podem superar aquests reptes
i ser millors.
Un món incòmode després de l'11 de setembre
demanava un superheroi que dominés la por.
Acció.
Un director britànic sense connexió amb els còmics
s'encarregà del retorn del Cavaller Fosc.
Arriba Christopher Nolan amb un film anomenat Batman Begins
quan el terme "reinici" no s'associava,
amb tanta freqüència com ara,
amb films, sagues, etc.
I la idea que tornarien a explicar la història de l'origen de Batman
d'una manera molt detallada
semblava una cosa revolucionària.
Jo volia agafar una història de superherois,
però tractar-la d'una manera realista, fonamentant el film en la realitat...
DIRECTOR DE CINE
...en una realitat intensificada,
però mai veient-la com una pel.lícula basada en un còmic
o una altra pel.lícula basada en un còmic.
Càmeres preparades.
Molta sort a tothom.
Acció.
La segona entrega de la trilogia de Nolan...
...va aprofundir en la psicologia dels personatges...
ATENCIÓ: GANIVETS REALS
...i va transformar l'arxienemic de l'Heroi Emmascarat
en un terrorista de ple dret.
Bona tarda, senyores i senyors.
Crec que el Joker és la resposta lògica a un personatge com Batman.
Per què estàs tan seriós?
En part perquè Batman va plantejar un comportament extrem a Gotham.
Es posa una màscara, salta dels edificis i lluita contra el crim.
No et vull matar.
Què faria jo sense tu?
Tu em completes.
L'actuació de Heath Ledger li va valer un Òscar pòstum.
El primer Òscar a un retrat...
EMERGÈNCIES
...d'un personatge de còmic.
La gent em diu: "Quina t'ha agradat més?"
Jo dic: "En Nolan ha fet una sola pel.lícula en tres actes."
PRODUCTOR EXECUTIU
Està perfectament estructurat així.
El que va fer Christopher Nolan va ser elevar el gènere
i que la gent que deia: "Una gran pel.lícula basada en un còmic",
digués: "Una gran pel.lícula".
EL CAVALLER FOSC: LA LLEGENDA RENEIX
La trilogia de Christopher Nolan va dominar la taquilla,
guanyant gairebé 2.500 milions de dòlars en tot el món.
Però l'èxit va posar pressió als coeditors nous...
DC COMICS NECESSITA UN HEROI
...Jim Lee i Dan DiDio perquè salvessin el negoci dels còmics.
La gent em deia: "Qui consideres competència?"
I jo deia: "Marvel no és competència".
COEDITOR
Deia: "La televisió i el cinema ho són".
Si esdevenen els àrbitres i les veus dels personatges,
el que fem es tornarà irrellevant.
Per a idees innovadores,
DC va acudir a Geoff Johns, l'escriptor preferit dels fans
per la seva atrevida interpretació d'un personatge clàssic dels 50,
Barry Allen com a Flash.
Havia de repensar el seu origen...
ESCRIPTOR
...perquè mai havia tingut un origen modern.
El vaig fer viatjar en el temps
i ser un científic forense.
La mare havia estat assassinada. El pare era a la presó per això.
Estava obsessionat intentant esbrinar qui havia estat.
I, per això, la seva vida s'havia aturat emocionalment.
I en convertir-se en Flash
tot gira al voltant de tirar endavant.
No importa el que passi, has de tirar endavant.
Quan vaig pensar en aquesta història,
sabia que volia explicar dos anys de la vida de Barry Allen.
I l'última història que volia explicar era Flashpoint ,
on ell va al passat, salva la mare i canvia la història.
Seria una versió boja de l'univers DC
que era massa violent.
I era diferent per aquest canvi que havia fet en Barry.
Prenent una pàgina de Flashpoint de John,
Lee i DiDio van aprofitar l'ocasió per capgirar totes les històries de DC.
Van venir i em van dir: "Reiniciarem l'univers DC,
i volem aprofitar això".
La veritat és que Flashpoint no havia estat creat per això.
Pràcticament s'hi van enganxar
perquè el temps els donava una oportunitat
i volien canviar-ho tot.
LA LLIGA DE LA JUSTÍCIA
DC va rellançar l'univers amb 52 títols nous,
el nombre de Terres del multivers.
L'empresa va publicar nous números
en format imprès i digital simultàniament per primera vegada.
New 52 va ser bàsicament una oportunitat
per arribar a una nova base de fans,
per tenir un punt d'entrada perquè tothom trobés el seu personatge,
per contemporitzar-los,
perquè fossin més joves
i no els superherois dels nostres pares i avis.
Per tal que tingués impacte,
havíem de fer alguna cosa sense precedents.
Cap amunt. Gràcies, senyor.
Aquí al centre de Manhattan,
els fans esperen el llançament del nou número u
de La Lliga de la Justícia .
Vaig de Supergirl de New 52 .
Sóc Black Canary.
Gràcies a New 52 ,
la gent estava molt emocionada amb aquest nou principi,
aquesta nova oportunitat d'entrar en un nou univers
i llegir sobre aquests personatges amb una perspectiva nova,
sense les motxilles que portaven abans.
És genial.
Aquí tens.
Passa per aquí.
Justament o injustament,
DC té una reputació entre els fans
d'intentar reiniciar les coses constantment.
ARRIBA UNA CRISI A DC NEW 52
Els titulars eren:
"Acabem de reiniciar tota la línia,
i no només amb nous primers números, sinó amb una continuïtat totalment nova."
Va funcionar. Va portar lectors a les botigues de còmics.
Però hi havia un cert segment del públic
que també se sentia una mica traït.
GRUNDY CONFÓS PEL REINICI DE D.C.
Crec que els responsables saben què estan fent,
i espero que tot vagi molt bé.
Però és un risc enorme.
Quan ets fan, dius: "Si jo estigués al capdavant,
faria això amb els personatges,
dibuixaria aquestes històries."
Quan et trobes en aquesta posició,
penses: "Què coi fem amb això?"
Volíem ser respectuosos amb el passat.
Però, al mateix temps, volíem forjar un nou futur.
Part del meu objectiu era portar una mica de confiança a DC.
Hem d'entusiasmar la gent tant amb el que fem ara
com amb el que llegien quan eren petits.
Aquesta era la missió
i New 52 va ser la realització d'aquesta missió.
I va fer embogir el sector.
Mentre buscava ampliar la seva base de fans,
DC va mostrar la voluntat
d'arriscar encara més amb els seus personatges
fent evolucionar l'univers fins als videojocs.
Havia jugat a videojocs tota la vida, però no controlava les bases.
REDACTOR DE VIDEOJOCS
Escriure un videojoc com Arkham Asylum
va ser molt difícil.
No és igual l'experiència per a un espectador passiu
que per a un jugador.
La sèrie Batman: Arkham
fusiona la fantasia de superherois amb l'aventura d'acció.
Els jugadors sentien la llibertat d'explorar un món ampli i obert.
Aquesta immersió va portar els jocs de rol al següent nivell.
Batman ha arribat. Agafa'l i talla'l en dos.
Augmentant l'aposta,
DC es va associar amb una de les sagues de videojocs
més exitoses i polèmiques:
Mortal Kombat.
Mortal Kombat és un univers hiperviolent.
DIRECTOR CREATIU
I DC no ho és.
Els còmics i videojocs són una gran part de la meva infantesa.
LA LLIGA DE LA JUSTÍCIA
Mai he volgut tallar-li el cap a Batman.
Era com estar creuant una línia.
Però volíem fer alguna cosa
que fes que els personatges de DC sobrepassessin límits.
Això i que el cap no el cobreix.
Així veuràs clarament la mà.
Ed Boon va convèncer els executius per poder crear un univers DC violent
dins d'un joc de lluita a l'estil Mortal Kombat anomenat Injustice .
Fins a aquell moment,
DC representava Superman com a un boy-scout.
I ens preguntàvem:
"I si Superman es tornés dolent?"
"I si Superman matés algú?"
L'últim que vols fer és crear constantment
la mateixa cosa.
Sembla que els personatges són de porcellana.
No els pots tocar. Són allà, al prestatge.
No tocar. Són fràgils. Podríeu destruir-los.
Podríeu destruir això i allò.
I en realitat no ho són. Són durs com una roca.
Això vol dir que has d'arriscar. Has d'intentar-ho.
Era com si estiguéssim creant
el nostre propi tros de multivers.
Vam ajudar a consolidar els videojocs
com a forma d'explicar aquestes històries sorprenents.
Per guanyar jugadors de totes les edats...
Vestit espacial nou?
...els jocs de DC-LEGO van portar els personatges en la direcció contrària.
Les aventures interactives van permetre als fans
encarnar qualsevol personatge,
independentment de la raça, el gènere o el tipus.
Ara, els videojocs són el primer contacte dels nens
amb aquest món d'imaginació...
CAP DE PRODUCCIÓ
...la seva primera exposició a aquests personatges.
Llegir una història significa viure-la amb els personatges de la teva imaginació.
Jugar la història dona als jugadors, especialment als joves,
l'oportunitat de crear la seva pròpia història.
Els videojocs de DC van sembrar idees que van florir en altres llocs.
Batman! Vaja!
Ja ho pots ben dir!
Amb la directora Diane Nelson al capdavant,
DC Comics es va canviar el nom per DC Entertainment
i va intentar explotar els personatges més agressivament en tots els mitjans.
M'agraden els personatges i les històries.
Per mi, s'han d'adaptar a tot el que es puguin adaptar
perquè vull veure'ls a tot arreu.
Amb el fenomen fan dels superherois assolint un màxim històric,
Marvel i DC van lluitar per la supremacia al cinema.
Però cap dels dos rivals havia conquerit del tot la televisió...
...quan DC es va acostar a Greg Berlanti,
un prolífic productor i fan dels còmics de tota la vida.
Tenia aquests personatges que eren del món, però eren diferents.
I la seva diferència era
el que finalment els mantenia allunyats de tothom,
però també formava part del seu heroisme.
Jo era un nen gai tancat a l'armari.
I ells eren els meus amics.
LLANTERNA VERDA
Recordo connectar amb ells d'aquesta manera
i pensar: "Aquesta gent té un secret".
M'interessaven tant els àlies
com el personatge de superheroi.
La primera sèrie de Berlanti es va estrenar el 2012
i es va centrar en el multimilionari Oliver Queen,
que lluita contra el crim com a Green Arrow,
part Robin Hood, part Batman.
Acció!
Hi havia una sensació de venjança per a tota una comunitat
que se sentia abandonada.
Vam plantejar que al final de l'acte u del pilot,
veuríem Green Arrow matant algú.
Ningú pot saber el meu secret.
I crec que va ser tan impactant per al públic en aquell moment
que immediatament va fer que la gent s'adonés
que narrativament no sabien què faríem.
Amb sort, esdevindrà un heroi.
Jo també pensava que era un criminal.
Però crec que, sigui qui sigui,
està disposat a sacrificar molt per ajudar la gent d'aquesta ciutat.
Això el converteix en un heroi, oi?
Utilitzant un personatge que no és dels tres grans,
pots divertir-te molt més i ser molt més experimental
sense haver de moure't per les expectatives
que venen amb els personatges més grans.
Arrow va atreure un nombre considerable de seguidors.
I després de només dues temporades,
Berlanti va rebre l'encàrrec de treballar amb un altre superheroi,
expandint l'univers televisiu DC en un flaix.
Havien provat un programa de Flash 20 anys abans.
Llavors, no van poder representar l'esperit dels poders del personatge
amb la tecnologia que tenia la cadena de televisió.
Tres, dos, u. Acció.
Volíem ficar-nos dins la seva velocitat
i transmetre al públic aquella sensació.
Em vaig sentir molt connectat al sentiment que tenia de petit.
A mesura que s'han anat fent més sèries, com Supergirl,
cadascuna ha ofert una barreja pròpia de cor, humor i espectacle.
Sens dubte, el que més m'agrada de Supergirl
realment és el seu lema, que ha existit
des dels còmics fins ara...
ACTRIU
...és "Esperança, ajuda i compassió".
M'encanta l'amabilitat.
I m'encanta quan es preocupa per ajudar la gent
i canviar les coses.
La Terra ja no té només un heroi.
Ara em té a mi.
El món televisiu interconnectat va passar a ser conegut com a Arrowverse.
Això és el que farien amb els còmics.
Estàvem construint el món com el van construir inicialment
i expandint els universos.
Sempre he pensat que els còmics, en general,
es presten molt més a la televisió que al cinema
perquè són de naturalesa episòdica.
Em semblava que la forma d'art encaixava.
Ens van impressionar molt les ambicions que tenien
i com van donar vida a l'univers DC.
Van començar posant la base dels còmics
i creant una història pròpia.
Hem lamentat una mica el fet que,
d'alguna manera, van substituir una part del públic
que seguia els còmics perquè podien aconseguir
el que buscaven mirant els programes de televisió.
A mesura que els personatges de DC inundaven el terreny de l'entreteniment,
l'empresa va decidir traslladar-se.
DC COMICS CANVIA GOTHAM PER LOS ANGELES
Després de vuit dècades, DC va tancar les seves oficines de Nova York.
Per alguns, va marcar el final d'una era.
Els còmics van i vénen. La gent canvia.
Però el que tothom ha sentit aquí,
des del primer dia, ha estat espectacular.
I vull donar-vos les gràcies per ser aquí
i formar part d'això.
-Doncs... -Sí, senyor!
Salut!
Ens va trencar el cor i va ser físicament difícil.
Però el personal era excepcional.
Encara intentem publicar còmics perquè som un negoci mensual.
És una cosa que cal tenir en compte constantment
quan treballes amb còmics. És un negoci.
Al cap i a la fi, és un negoci.
La directora de DC Entertainment, Diane Nelson, va dir que la decisió
i els acomiadaments resultants van ser el més difícil de la seva carrera.
El trasllat de DC a l'oest ho va deixar clar.
La primera empresa de còmics dels EUA havia posat l'ull a sobre Hollywood.
El director d'acció Zack Snyder va presentar una ambiciosa visió
per a un univers ampliat
a Batman contra Superman, L'alba de la justícia.
Bruce Wayne coneix Clark Kent.
M'encanta.
Snyder també va reintroduir un personatge que havia estat oblidat des dels anys 70.
Ve amb tu?
Em pensava que venia amb tu.
L'estrena del film el 2016 va coincidir amb el 75è aniversari de Wonder woman.
Aquella tardor, les Nacions Unides la van nomenar ambaixadora honorària
per l'empoderament de dones i nenes.
Estem treballant amb socis nous i no convencionals
i formant aliances creatives
perquè puguem arribar al públic global més ampli possible.
Però aquesta distinció va provocar una reacció negativa.
No creiem que un personatge de còmic fictici
que vesteix, bàsicament...
EMPLEADA DE LES NACIONS UNIDES
...com una noia de Playboy,
sigui el missatge que hem d'enviar a les noies,
ni tan sols als nois,
sobre el que són les dones fortes al món.
Creiem que és un missatge tòxic.
LES PROTESTES TALLEN LA LLUITA DE WONDER WOMAN PER LA IGUALTAT
La polèmica no va dissuadir la directora Patty Jenkins,
que va obrir un camí cap al debut en solitari de Wonder woman.
En el procés de fer una pel.lícula de Wonder woman,
a cada pas t'enfrontes a resistències per part del món.
Queda't aquí. M'avançaré.
Em costa mantenir la fe en la humanitat...
DIRECTORA DE CINE
...com a tothom, imagino, veient les crisis socials
en tots els sentits al nostre planeta
i observant l'hostilitat i l'odi
a internet i entre la gent.
Però, i què faria Wonder woman?
Ves amb compte en el món dels homes, Diana.
No et mereixen.
Va arribar un punt en què tothom tenia molta por
de fer-la increïblement atractiva.
-Diana... -Què fas?
No pots fer-ho perquè no portes roba.
I jo deia: "No li faries això a Superman."
"No li faries això a cap d'aquests personatges."
"Per què li fas això al meu personatge?"
A això li diuen armadura al teu país?
No es tracta d'anar al llit amb ella. No es tracta d'això.
Es tracta de què sigui el meu somni...
Si jo pogués tenir-ho tot,
també em voldria veure genial, igual que els homes.
Seria més gran, més forta, més interessant i més alta
i totes aquestes coses que tots tenim.
Acosta't i agenolla't,
mira al voltant, mira el que estan fent,
posa't en posició. Mantén l'emoció d'estar preparada.
Encertaré? És un bon objectiu?
Sí, ho és. Els ulls al que estàs fent.
La Patty i jo vam tenir moltes converses creatives
sobre aquest personatge.
La seva visió de Diana estava en sintonia amb la meva.
Wonder woman ho és tot.
ACTRIU
Pot ser vulnerable i sensible,
i ser forta i una noia dura i lluitar.
Wonder woman va trencar totes les barreres,
fent història com el primer film de superherois
dirigit i protagonitzat per dones.
Tots els crítics assenyalen aquella escena
a la terra de no ningú on s'aixeca de les trinxeres.
És literalment l'acte físic de l'empoderament, d'independència,
de defensar-se una mateixa.
Crec que va arribar en el moment cultural adequat
i realment va ressonar amb el públic de tot el món.
Wonder woman va sortir
just abans d'un aixecament mundial contra la violència sexual,
el moviment Me Too.
Eh, ah, la violència sexual s'ha d'acabar.
-Jo, també -Jo, també.
-Jo, també.
ACTRIU
Sempre és rellevant.
Serà rellevant a la dècada de 2040,
a la dècada de 2090.
Serà rellevant perquè ella som nosaltres.
El novembre de 2017 més herois es van unir a l'equip.
De Flash a Aquaman,
cada cop més superherois entraven al mateix univers,
a La Lliga de la Justícia .
Estic creant un equip. Persones amb habilitats especials.
Després d'una taquilla decebedora
i la promesa de l'streaming,
Zack Snyder va tenir l'oportunitat de fer realitat la seva visió original
amb una versió del director de quatre hores.
Part de la raó per la qual DC és un fenomen global tan gran
és pels mitjans, els films i les sèries.
Però crec que les històries
han de canviar per mantenir-se rellevants i actuals.
Al cap i a la fi, les nostres històries són la punta de llança
del canvi social.
Quan vaig presentar The Other History of the DC Universe ,
no tenia ni idea de com es prendrien una reavaluació així...
ESCRIPTOR
...una desconstrucció de l'univers DC,
tenint en compte la raça i la representació
i realment prenent moments que,
sent amable, no havien envellit bé.
A la seva sèrie de cinc parts publicada el 2020,
l'escriptor guanyador d'un Oscar John Ridley
va corregir històries problemàtiques del passat de DC
i va donar veu a personatges marginats.
Si no estem fent tot el que podem
per assegurar-nos que l'espai de narració
és més reflexiu quan marxem que quan arribem,
realment no estem construint sobre el llegat real d'empreses com DC.
Si mireu qui explica les històries avui dins de l'univers,
jo diria que probablement és el conjunt de creadors més divers
que l'univers ha vist mai.
Quan l'aclamat creador gràfic Gene Luen Yang es va unir a DC,
va viatjar en el temps
per explicar una història actual sobre la raça als Estats Units.
Més ràpid que una bala.
El 1946, el programa de ràdio de Superman va emetre "The Klan of the Fiery Cross",
una història on l'Home d'Acer defensa una família d'arrels xineses
d'un grup de racistes encaputxats.
NENS! SORTIU DE LA FINESTRA!
SEMBLEN FANTASMES!
A Superman Smashes the Klan,
Yang va reinterpretar el clàssic de la ràdio
a través de la lent moderna d'una família asiàtica
que s'havia traslladat a Metròpolis.
Els temes de què parlaven l'any 1946 al programa de ràdio Superman
encara ressonaven profundament.
UNA RAÇA! UN COLOR! UNA RELIGIÓ!
Volíem utilitzar la història
per examinar les coses que estaven passant al món actual.
No ens substituireu.
CHARLOTTESVILLE, VIRGÍNIA
Crec que aquest és un dels poders de DC Comics.
Pots parlar del present reflexionant sobre el passat,
tot dins d'aquest univers que va néixer fa dècades.
LA "S" ÉS UN SÍMBOL ANTIC D'ESPERANÇA
Veient com creixen els meus fills, que són mig coreans,
no m'agradaria que se sentissin avergonyits
o que es volguessin distanciar de qui són realment.
I crec que per això és primordial que el contingut que creem,
la narració que fem,
realment elevi i mostri la importància de ser diferent,
per què és una cosa que cal celebrar
i com això és un superpoder.
Aquella fam de visions diferents
va portar al rellançament de Milestone Media el 2021,
gairebé 30 anys després del seu debut revolucionari.
Has de reinventar constantment el que estàs fent.
Has de donar vida constantment a aquests personatges.
"Saps què? Provem això. Provem allò."
"I allò altre. Que sigui fresc."
LA INICIATIVA MILESTONE
Juntament amb dos dels fundadors originals,
el pes pesant de Hollywood Reginald Hudlin
s'hi va unir per ajudar a ressuscitar l'empresa.
No volíem que fos una empresa estancada en la nostàlgia.
Si hem de ser fidels a l'esperit de Milestone,
hem de deixar el passat.
COPROPIETARI
Vam haver d'agafar aquests personatges i moure'ls
al segle XXI i pensar:
"Què és modern ara?"
Farem personatges clàssics.
Crearem personatges originals.
I serem fidels al nom de Milestone Media.
FILM DE MILESTONE AL CENTRE DE DC
Milestone és l'univers de superherois negres més important.
REDACTOR
DC REVELA EL FUTUR DE MILESTONE MEDIA
Si hi hagués hagut més esforç perquè els personatges
entressin a la consciència majoritària,
potser no hauria desaparegut mai.
Estàvem molt avançats. Quan vam començar amb això,
els temes de què parlàvem
són temes sobre els quals es comença a parlar ara.
És un bon moment per tornar-hi,
per seguir plantejant aquestes preguntes
i seguir explorant aquests temes,
sobretot tenint en compte el que està passant avui.
En els últims anys, hi ha hagut un moviment dels nostres fans,
per treure la part política als còmics que produïm.
El més curiós és que molts dels personatges de DC Comics
són inherentment polítics des del seu inici.
LA NOVA WONDER WOMAN
No és cap secret que DC Comics ha arruïnat els superherois,
molt possiblement per sempre.
Ha eliminat l'eslògan patriòtic de Superman: "La forma de vida americana".
I l'ha substituït per: "I un demà millor".
Per què toques una cosa que fa tant de temps que existeix?
DC TREU "LA FORMA DE VIDA AMERICANA" DE SUPERMAN
Si vols crear un superheroi conscienciat, crea'n un de nou.
SUPERMAN FILL DE KAL-EL
M'he despertat aquest matí i he vist que el nou Superman és bisexual.
Per fi!
Sigui el que sigui que no t'agrada dels còmics d'avui, respira.
ESCRIPTOR
Demà canviarà perquè sempre ho fa.
Has de canviar amb la societat.
La gent està espantada perquè el fill de Superman és bisexual?
En quin món vius?
Això reflecteix qui som avui.
No pots escriure històries com si fos el 1966 per sempre
o com si fos el 1986, perquè ja no ho és.
I el món és molt, molt diferent.
El públic dels còmics és complicat.
No hi ha públic més apassionat, ni més difícil de complaure.
Quan penso en Watchmen , penso en com n'era d'escèptic,
perquè amb Watchmen ,
estàs lidiant amb un públic que creu que no s'ha de tocar.
L'escepticisme entre els fans va ser profund
quan DC va anunciar que faria una sèrie de televisió de Watchmen .
El creador Damon Lindelof, conegut per la sèrie de ciència-ficció Lost ,
buscava actualitzar l'estimat còmic per a un públic modern.
Quan tenia 13 anys i vaig llegir Watchmen, va ser ...
PRODUCTOR EXECUTIU
...una experiència religiosa.
Em va ensenyar tot el que sé sobre la narració.
El Watchmen original va sorgir als anys 80, els anys de Reagan.
RÚSSIA ENVAEIX L'AFGANISTAN
L'ansietat nuclear va ser la por definitòria d'aquella època.
Així que Damon va dir: "Si ho faig, de què parlaré?"
RODANT
En lloc de reproduir el còmic de Watchmen, com es va fer el 2009,
Lindelof i el seu equip van crear una nova història de nou episodis,
i nous personatges.
Hola, detectiu.
Angela, oi?
Se suposa que no he de saber qui ets?
Vaig començar a sentir que podria tenir una manera interessant de fer-ho
que honoraria l'original sense copiar-lo.
Una de les preguntes que fa Watchmen , tant l'original com la nostra versió,
és: "Per què et poses una màscara?"
"Per què ho fas?"
On és la línia entre un superheroi i un justicier i un policia?
Les màscares salven vides.
Les màscares tornen els homes cruels.
No crec que HBO o DC o Warner ni ningú hagi pensat:
"Agafarem el sant grial dels còmics,
que no és conegut per tractar temes racials,
i el convertirem en la conversa
més profunda sobre la raça en el context dels superherois."
Senyor, vinc amb l'FBI.
-S'han vulnerat els seus drets? -No m'han llegit els drets...
Ho sento. Feia broma. No m'importa.
Volem que els EUA de Watchmen sigui familiar per a la gent.
Desplegueu-los!
Així que si això va ser un problema al nostre 2019,
també ho han de ser al seu 2019.
Si no, no s'hi podrien sentir identificats.
La història gira al voltant d'Angela Abar,
una detectiva que combat la corrupció i els terroristes blancs
com a l'heroïna emmascarada, Sister Night.
Tinc olfacte per a la supremacia blanca i ell fa olor de lleixiu.
És una superheroïna sense superpoders, però amb habilitats i un cervell.
ACTRIU
Si no tens superpoders i salves vides,
no ets encara més superheroïna?
L'any després de Sister Night,
un tipus d'heroïna totalment diferent va tornar a la pantalla,
desproveïda tant de superpoders com de seny.
Hola, nois.
Harley és caos pur.
ACTRIU/PRODUCTORA
Sempre penso en ella d'aquesta manera. I crec que és millor
quan no ha de ser tota l'estona un exemple de moralitat
ni de gestió emocional
perquè li dona més marge de maniobra per comportar-se
com ella és autènticament.
Què?
Dirigida per Cathy Yan,
l'actuació de Robbie a Birds of Prey
va consolidar Harley Quinn com un dels personatges
més populars i desequilibrats de DC .
M'encanta Harley perquè és pura bogeria.
¿No hi ha una part de nosaltres...
DIRECTOR DE CINE
...que només vol fer el que vol fer en el moment,
sigui el que sigui?
L'ascens meteòric de Harley va subratllar l'atractiu dels antiherois
i va ajudar a obrir el camí per a L'esquadró suïcida de James Gunn.
L'ESQUADRÓ SUÏCIDA
La primera seqüència, la tinc completament resolta.
Obrim al celler,
retirant-nos quan ella surt amb la metralladora.
I després ella camina cap endavant i dispara
i d'ella surten totes les flors i unicorns i aquestes coses.
Els superherois sovint es presenten com a déus i deesses i coses així.
Però els meus superherois no són així.
Ei, perdoneu el retard. Havia d'anar urgentment al lavabo.
Bo saber-ho.
Mira'ls enfadat com dient: "Et fots de mi?"
-"M'acabes de disparar a la cara?" -Sí.
Els meus superherois són els imbècils que estan atrapats
jugant als camps de déus i deesses.
Llança rodonetes a la gent.
L'esquadró suïcida va ser un còmic fantàstic.
El film de superherois es va convertir en la forma dominant de narració al cine
a causa de la tecnologia.
Estem veient superherois fent coses a la pantalla
que eren exactament com les que els veiem fer als còmics.
I ens ho creiem.
Sí. Probablement tindrà talls de salt.
Salt, salt, salt, salt, salt...
En James és un director visionari.
Saps que l'abast del projecte serà enorme.
I té un humor molt estrany i divertit.
Com més específica és una cosa,
més divertida em sembla, de vegades.
Té un humor increïblement estrany i concret.
Mà.
Sí, és la teva mà, Nanaue, molt bé.
Explico històries bastant desagradables.
Però trobar-hi alguna cosa amb sentit,
un indici que et faci creure en alguna cosa superior.
és molt important per mi.
I crec que dona més realitat a les històries
si les vincules a emocions reals i a una lluita humana real.
L'equip d'antiherois de L'esquadró suïcida
és contrari a la trinitat de la justícia
i ha demostrat que el vast univers de DC en constant expansió
pot agradar a gairebé qualsevol persona.
Superherois, superdolents, antiherois. Per a cada persona del món...
...hi ha un personatge de DC amb qui es poden identificar.
Tens dues opcions.
Pots ser el destructor d'aquest món
o pots ser-ne el salvador.
Quan era petit, veure que un noi com Black Adam
tenia el seu propi codi moral,
em va fascinar.
BLACK ADAM NÚMERO 1
Els còmics són un mitjà increïble.
Pots explicar històries impactants sobre qualsevol cosa.
El que cal és el coratge per explicar-les.
És un privilegi explicar les històries amb aquests personatges.
Però també n'ets guardià durant un període de temps.
Sempre és un repte assegurar-se...
DIRECTORA, WARNER BROS. MARQUES I EXPERIÈNCIES GLOBALS
...que a mesura que vas evolucionant, no perds la gent que t'ha portat aquí.
Aquest equilibri d'assegurar-se
que tenim prou per alimentar el nostre públic principal,
però també oferir prou per arribar a un nou públic,
aquest matís és molt, molt difícil.
DC ha viscut més de 80 anys
assumint riscos i portant les històries al límit.
Hi ha una dita a DC:
"Publicar és la pedra angular."
Estem fent còmics per al mercat del còmic.
Però volem inventar coses noves i genials...
EDITORA EN CAP
...que a la televisió i el cinema no s'hagin pensat mai.
Podem fer de tot. No tenim un pressupost d'efectes especials.
La nostra feina és incubar històries interessants.
I, bàsicament, no tenim límits.
És tot el que puguem dibuixar.
DC Comics, especialment,
va esdevenir un lloc on les idees fossin lliures i poguessin créixer.
Les idees que s'estan desenvolupant en aquest grup ara mateix
seran les idees que conqueriran el món
durant els 25, 100 o 200 anys vinents.
Amb cada generació de creadors,
les històries que elaboren en vinyetes i en píxels
fan evolucionar la llista de personatges de DC.
Sí!
Però el seu fons segueix sent real...
El poder de restaurar la nostra fe en la humanitat
i la promesa d'infinites possibilitats.
Sí!
Tots hem de tornar a ser nens i tornar a agafar còmics
i recordar-nos a nosaltres mateixos per què ens atreuen aquestes històries.
És tenir poder només pel poder?
O és tenir poder perquè creiem que podem fer el correcte?
Si ens agraden els superherois,
és perquè encarnen grans ideals
i són una inspiració per tothom.
Al final, crec que la gent mira els nostres personatges
no només per entreteniment,
sinó perquè són herois als qui admiren.
Reconeixem el paper que tenim i els canvis que podem fer.
I estem units en aquesta missió.
Subtítols: Nahuel Martino González